ANC gaan nié inplof, sê Zuma | Nuus24
Johannesburg – Die ANC sal ná sy verkiesingskongres sterker wees, ten spyte van voorspellings dat die party gaan inplof, het pres. Jacob Zuma gesê.“Hierdie profesieë is nie nuut nie, aangesien die einde van die ANC voorheen in die 1940’s en later in die 1960’s en die 1970’s voorspel is,” het die president gesê.Zuma het sy aanvaardingstoespraak by die King Hintsa Bravery Awards in Willowvale in die Oos-Kaap te gelewer. Hy het gesê dis ‘n eer om die toekenning te kry. Die president het gesê die verkiesingskonferensie – wat die naweek afskop – is ‘n hernuwingsmetode vir die ANC, aangesien die party weer gebore word. Die regerende party het steeds nie die benoemingslys van sy topses-leierskandidate vir die kongres in Mangaung gefinaliseer nie. Volgens berigte sal die fokus op die party se adjunk-president, Kgalema Motlanthe, en Cyril Ramaphosa, lid van die ANC se nasionale uitvoerende komitee, wees. Provinsies het die laaste paar weke hul gunsteling-kandidate bekendgemaak. Drie provinsies het die adjunk-president benoem, terwyl Zuma die steun van ses provinsies geniet.Volg Nuus24 op Twitter - SAPA
Lees meer oor: jacob zuma | magaung 2012 | verkiesingskongres | sa politiek | anc VOLGENDE OP NUUS24X
nou is sy koolkoppe ook verkoop, shame